open-index/open-wikipedia-markdown huggingface dataset:
Tara Westover

**Tara Westover** (s. syyskuussa 1986 Idaho) on yhdysvaltalainen muistelmakirjailija ja esseisti, jonka esikoisteos *[[Opintiellä]]* oli yli sata viikkoa New York Timesin Bestseller-listalla. Hän kertoo teoksessaan lapsuudestan survivalistiperheessä. Hän ei saanut virallista koulutusta, mutta hän päätti lähteä opiskelemaan, kun hänen veljensä tuli väkivaltaiseksi ja hänen isänsä ekstremismi entistä radikaalimmaksi. Westover pääsi Brigham Youngin yliopistoon opeteltuaan itsenäisesti ACT-koetta varten ja tohtoriksi hän väitteli Cambridgen yliopistosta.

## Lapsuus ja nuoruus survivalistiperheessä
Tara Westover syntyi syyskuussa 1986 Idahon syrjäseudulla. Hänen vanhempansa ovat mormonisurvivalisteja, jotka eivät luota Yhdysvaltain hallitukseen. Taran tarkkaa syntympäivää ei ole tiedossa, koska hänelle ei hankittu synnyintodistusta. Tara oli yhdeksänvuotias, kun hänen äitinsä suostui lopulta hankkimaan hänelle synnyintodisuksen. Tällöin perheesta kukaan ei muistanut tytön syntymäpäivää.

Tara oli nuorin perheen seitsemästä lapsesta, ja hänen kasvatuksensa oli kaikista syrjäytyneintä. Hän ei käynyt mitään virallista koulua koko lapsuuteensa aikana eikä käynyt kertaakaan lääkärillä. Perheen isällä oli romuttamo, jolla kaikki lapsista työskentelivät. Äiti puolestaan oli kätilö ja yrttiparantaja. Tara auttoi usein äitiänsä etsimään tarvittavia aineksia tunktuuriin.

Perheen isästä tuli hiljalleen entistä ekstremistisempi, ja yhdestä Taran veljestä tuli väkivaltainen. Shawn kiusasi ja pahoinpiteli Taraa ja uhkasi myös tappaa tämän. Tara päätti tuolloin lähteä opiskelemaan ja seurata toista veljeänsä Tyleria, joka oli lähtehnyt opiskelemaan Brigham Youngin yliopistoon. Hän hankki ACT-kokeen (amerikkalainen ylioppilaskoetta vastaava koe) opiskeluoppaan ja opetti itselleen muun muassa algebraa. Toisella yrittämällään hän sai tarpeeksi hyvän tuloksen ACT-kokeesta, jotta hänet hyväksyttiin yliopistoon.

## Opinnot ja kirja ''Opintiellä''
Westover aloitti opintonsa 17-vuotiaana vuonna 2004. Hän opiskeli historiaa ja suoritti vuonna 2008 Brigham Youngin yliopistosta alemman korkeakoulututkinnon. Hän sai arvostetun Gates Cambridge Scholarshipin ja pääsi vuonna 2009 opiskelemaan Cambridgen yliopisto Trinity Collegeen. Cambridgessä Westover suuntautui historiankirjoituksen tutkimukseen historiografiaan. Vuonna 2014 hän valmistui historian tohtoriksi aatehistoriasta ja poliittisesta filosofiasta.

Westover alkoi vuonna 2014 kirjoittamaan muistelmiansa. Teos *[[Opintiellä]]* julkaistiin helmikuussa 2018. Muistelma todistaa erityisesti koulutuksen voimasta ja toisaalta siitä, mitä Westover itse joutui kärsimään sen eteen.

*Opintiellä* oli suurmenestys, sillä se oli helmikuussa 2020 ollut jo sata viikkoa New York Timesin Bestseller-listalla. Sitä oli myyty neljä miljoonaa kappeletta. Kirja palkittiin muun muassa Audiblen parhaan äänikirjamuistelman palkinnon, ja se oli muun muassa ehdolla Carnegie-mitaliin ja Los Angeles Timesin kirjapalkintoon. Westover valittiin vuonna 2019 Time-lehden sadan vaikutusvaltaisimman ihmisen joukkoon.

## Lähteet

## Aiheesta muualla

*Westoverin kotisivut
Sundaygar Dearboy

**Michael Davies** eli **Sundaygar Dearboy** (s. 1972) on liberialainen laulaja-lauluntekijä. Hän oli vuoteen 2015 mennessä julkaissut kolmetoista albumia ja noussut yhdeksi maansa suosituimmista artisteista. Hänen laulukielensä ovat bassa ja englanti.

Dearboy on alun perin kotoisin Grand Bassan alueelta. Hänen ensimmäinen levytyksensä oli *Let Us Vote Ma Ellen* (2005), jolla hän tuki Ellen Johnson Sirleafin ehdokkuutta. Tämän jälkeen häneltä ilmestyi kappale *Bayjay*, jolla hän sai vuonna 2005 Liberian Entertainment Awardin. Vuoden artistin Liberia Music Awardin hän on saanut vuosina 2008 ja 2014. Hänen albumeidensa joukossa ovat *See Boyee*, *Don't Live With Woman* (2007) ja *Rebirth* (2012). Dearboylla on myös diplomi rikosoikeudessa ja hän on toiminut projektimanagerina Liberia Investment & Trading Companyssa (LINTRACO). Hän on ollut Johnson Sirleafin läheinen avustaja.

Tyylilajeja, jotka Dearboyn tuotannossa ovat edustettuina, ovat olleet gbema, gospel, hipco, afropop ja soukous sekä Karibian ja Intian musiikkiperinteet.

## Liberian sisällissodan käsittely
Tammikuussa 2008 Liberian totuus- ja sovintokomission kuulemisissa todistaja David Saweh väitti Sundaygar Dearboyn olleen Liberian ensimmäisessä sisällissodassa NPFL-taistelijana vastuussa todistajan isän ja siskon surmista sekä siskon joukkoraiskauksesta. Dearboy kiisti syytteet aluksi kokonaan, mutta myönsi sitten kolmen todistettua häntä vastaan tulleensa Charles Taylorin värväämäksi syyllistymättä kuitenkaan väitettyihin julmuuksiin. Todistajien mukaan Dearboy oli raiskannut nuoren naisen sekä murhannut useita miehiä, naisia ja lapsia Grand Bassan alueella. Dearboy kieltäytyi esiintymästä komission edessä ja kampanjoi aktiivisesti kyseistä toimijaa vastaan.

## Toiminta ebolaepidemian aikana
Dearboy on ollut aktiivinen ebolan vastaisessa taistelussa Liberiassa. Hän oli levyttämässä Ghanassa, kun moni hänen sukulaisistaan sai tartunnan; hän menetti muiden muassa raskaana olleen kihlattunsa.

## Lähteet

## Aiheesta muualla
* AllMusic: Sundaygar Dearboy
Päivi Peltoniemi

**Päivi Peltoniemi** (s. 10. helmikuuta 1963 Helsinki) on suomalainen kilpauransa päättänyt koripalloilija. Peltoniemi pelasi Suomen pääsarjassa seitsemän kauden ajan saavuttaen muun muassa viisi SM-mitalia ja vuonna 1980 Suomen cup-mestaruuden. Suomen naisten maajoukkuetta Peltoniemi edusti muun muassa vuosien 1980 ja 1981 EM-kilpailuissa.

## Urheilu-ura

Karhun Poikien kasvatti Peltoniemi pelasi naisten SM-sarjaa kasvattajaseurassaan vuosina 1979–1983 saavuttaen SM-hopeaa vuonna 1980 ja SM-pronssia vuosina 1981 ja 1982. Suomen cupin KaPo voitti vuonna 1980 ja ylsi loppuotteluun myös vuosina 1979 ja 1981. Vuosina 1983–1986 Peltoniemi edusti HNMKY:tä jossa saavutti SM-hopeaa vuonna 1985 ja SM-pronssia vuonna 1984.

Peltoniemi kuului Suomen alle 18-vuotiaiden tyttöjen maajoukkueen kokoonpanoon ikäluokan vuoden 1981 EM-kilpailuissa, missä Suomi sijoittui kahdeksanneksi. Naisten maajoukkuetta hän edusti vuosina 1980–1983 yhteensä 48 ottelussa 3,4 pisteen keskiarvolla. Peltoniemi kuului Suomen turnauskokoonpanoihin vuosien 1980 ja 1981 EM-kilpailuissa.

## Saavutukset
* SM-hopeaa 1980 ja 1985
** SM-pronssia 1981, 1982 ja 1984
* Suomen cup-mestaruus 1980
** Suomen cupin hopeaa 1979 ja 1981

## Lähteet
* Päivi Peltoniemi Suomen Koripalloliitto
* Maajoukkuetilastot Suomen Koripalloliitto

### Viitteet
Mun Gyeong-ja

**Mun Gyeong-ja** (, s. 14. elokuuta 1965) on eteläkorealainen kilpauransa päättänyt koripalloilija ja olympiamitalisti.

Mun saavutti Etelä-Korean naisten maajoukkueessa olympiahopeaa Los Angelesissa 1984. Hän kuului maajoukkueen kokoonpanoon myös Brasilian MM-kilpailuissa 1983 ja Neuvostoliiton MM-kilpailuissa 1986. Vuonna 1986 Mun saavutti Aasian kisoista hopeaa.

## Lähteet
* 

### Viitteet

## Aiheesta muualla
* 
* Profiili FIBA Archive 
* Profiili FIBA Archive
User-mode Linux

**User-mode Linux** (UML) on Linux-ytimen versio, jota suoritetaan Linuxin päällä. Sen laitteisto on virtualisoitua ja resurssit ovat isäntänä toimivan määrittämiä.
User-mode Linux tarjoaa paravirtualisoidun alustan virtuaalikoneille.
UML tukee copy-on-write (COW) tekniikkaa, jolloin samoja tiedostoja voidaan jakaa ja kirjoittaa muuttuneet tarvittaessa. UML on ollut pääsarjan ytimessä versiosta 2.6.9 lähtien.

UML-ydin suoritetaan prosessina, joka toimii vieraskäyttöjärjestelmänä. Menetelmällä UML-ydintä voidaan ajaa ja debugata kuin muutakin käyttäjäavaruudessa ajettavaa ohjelmaa.

libvirt tukee User-mode Linuxia virtualisoinnin hallintaan.

## Lähteet

## Aiheesta muualla
* Verkkosivut 
* Ubuntu manuals 
* User Mode Linux HOWTO
Faytinga

**Faytinga** (alun perin **Dahab Faid Tinga**; s. 1964) on eritrealainen laulaja ja krarlyyran soittaja.

Faytingan äiti kuului tigrinjoihin ja isä kunamiin. Isä oli vapaustaistelija, ja Faytinga itse osallistui opiskelun jälkeen taistelijana Eritrean itsenäisyyssotaan, kunnes itsenäisyys saavutettiin vuonna 1991. Vuonna 1990 Faytinga kiersi Yhdysvalloissa ja Euroopassa Sibrit-yhtyeen kanssa. Sittemmin hän on esiintynyt myös esimerkiksi Japanissa, Kiinassa ja Etelä-Afrikassa. Faytinga on itse säveltänyt omia laulujaan sekä tulkinnut tunnettujen eritrealaisrunoilijoiden ja -säveltäjien töitä. Hänen ensimmäinen kansainvälinen julkaisunsa oli ranskalaisen Cobalt-levy-yhtiön kautta julkaistu albumi *Numey*, jonka kaikki kappaleet ovat kunaman kielellä laulettuja. Toisena albumina ilmestyi vuonna 2003 *Eritrea*. Sanoituksiltaan kunaman- ja tigrinjankielinen *Eritrea* on tyylillisesti monipuolisempi. Myöhemmällä urallaan Faytinga on työskennellyt Asmara All Stars -yhtyeessä ja jatkanut soolotyötään.

Faytinga meni naimisiin vuonna 1991 ja sai ensimmäisen lapsensa seuraavana vuonna.

## Lähteet
Gamma Rayn diskografia

**[[Gamma Ray]]** on saksalainen power metal -yhtye, jonka perusti Helloweenistä lähtenyt Kai Hansen vuonna 1988.
## Täyspitkät albumit
* 
* 
* 
* 
* 
* 
* 
* 
* 
* 
* 

## Livealbumit
* 
* 
* 
* 
* 
* 

## Kokoelma-albumit
* 
* 
* 
* 

## EP:t
* 
* 
* 
* 
* 

## Singlet
* "Heaven Can Wait/Mr. Outlaw" (1989)
* "Who Do You Think You Are?" (1990)
* "Future Madhouse" (1993)
* "Rebellion In Dreamland" (1995)
* "Silent Miracles" (1996)
* "Valley of the Kings" (1997)
* "Heaven Or Hell" (2001)
* "Wannabees / One Life*" (2010)
* "Avalon" (2014)
* "Pale Rider" (2014)
* "I Wil Return" (2014)
* "Time For Deliverance" (2014)

## Videot ja DVD:t
* Heading for the East (1990 VHS, 1991 Laserdisc, 2003 DVD)
* Lust for Live (1994 VHS, 1994 Laserdisc, 2003 DVD)
* Hell Yeah - The Awesome Foursome (And The Finnish Keyboarder Who Didn't Want To Wear His Donald Duck Costume) Live in Montreal (2008)
* Skeletons & Majesties Live (2012)

## Musiikkivideot
* "Space Eater" (1990)
* "One With the World" (1991)
* "Gamma Ray" (1993)
* "Rebellion in Dreamland" (1995)
* "Send Me a Sign" (1999)
* "Heart of the Unicorn" (2001)
* "Eagle" (2001)
* "Into the Storm" (2007)
* "To the Metal" (2010)
* "Rise" (2010)
* "Empathy" (2010)
* "Master of Confusion" (2013)
* "Hellbent" (2014)
Kirsi Paltto

**Kirsi Máret Paltto** (s. 1974 Fierranjohka) on Norjan Kaarasjoella asuva saamelainen taiteilija, kirjailija, kääntäjä, opettaja, ja yrittäjä (ABC-Company E-skuvla AS).

Paltto on valmistunut Tromssan yliopistosta filosofian kandidaatiksi. Hänen esikoiskirjansa oli pohjoissaamenkielinen *Gos don leat, Elle?* (2019). Kirjan on kääntänyt norjaksi Anne Osvaldsdatter Bjørkli (*Hvor er du, Elle?*), suomeksi Kaija Anttonen (*Missä olet, Elle?*, 2021), luulajansaameksi (*Gånnå dån la, Ielli*, 2024), etelänsaameksi Ellen Bull Jonassen (*Ealla, gusnie leah?*, 2024) ja ruotsiksi kirjailija itse (*Var är du, Elle?*, 2024). Paltto on myös tehnyt lastenmusiikki-CD:n Hutkangiissá lávlagat ja kääntänyt kirjallisuutta saameksi, muun muassa *Finddoža riegádanbeaivi* ja Gunilla Wolden lastenkirjoja, kuten *Nággáris Emmá*. Hän on myös yli 10 vuoden ajan kääntänyt pohjoissaameksi Bamse-sarjakuvalehteä.

Paltto sai saamelaisen Gollegiella-kielipalkinnon vuonna 2016 yhdessä silloisen puolisonsa Jan Skoglund Palton (s. 1961) sekä siskosten Ingá-Márja ja Máret Steinfjellsin kanssa. Paltot palkittiin pitkään jatkuneesta työstään pohjoissaamen, eteläsaamen ja luulajansaamen edistämiseksi, sillä he ovat vuosien ajan merkittävästi osallistuneet kielenopetusmenetelmien ja -välineiden kehittämiseen sekä kieliä äidinkielenään puhuville että niitä alusta asti opetteleville lapsille, nuorille ja aikuisille.

Paltto on taiteilijana tehnyt yhteistyötä Jouni S. Laitin kanssa, ja heillä oli keväällä 2024 yhteisnäyttely "Bassi muoraid vuovdi" Rovaniemen taidemuseossa. Paltto on myös mukana Sápmi Triennalessa, joka oli ensimmäistä kertaa esillä syksyllä 2024 Bådådjo/Buvvdá-museossa (Bymuseet i Bodø). Muut Sápmi Triennalen näyttelypaikat ovat Sámi dáiddaguovddáš - Sami Center for Contemporary Art ja Rovaniemen taidemuseo vuonna 2025 ja Oulun taidemuseossa ja Kin Nykyaijan taitheen myseymmissä, Kiirunassa 2026.

Paltto on osallistunut myös mielenilmauksiin saamelaisalueella, esimerkiksi vuonna 2017 kaavailtua vedenpullotuslaitoksen perustamista vastaan.

## Lähteet

## Aiheesta muualla
* Kirsi Palton lapsuudenkodissa ei saanut puhua saamea – totuus- ja sovintoprosessissa nousevat pintaan saamelaisten kipeät muistot. 11.11.2023. Yle.fi
Hadi Khosroshahi

Sayyed **Hadi Khosroshahi** (; 1939 Tabriz – 27. helmikuuta 2020 Teheran) oli iranilainen uskonoppinut ja diplomaatti.

Khosroshahi aloitti 15-vuotiaan yhteistyön militantin Fada'iyan-e Islam -järjestön johtaja Navvab Safavin kanssa. Hän muodosti myös läheiset suhteet Egyptin Muslimiveljeskuntaan. Vuoden 1979 Iranin vallankumouksen jälkeen Khosroshahi edusti Ruhollah Khomeinia kulttuurin ja islamilaisen ohjauksen ministeriössä. Kaksi vuotta tämän jälkeen hän sai nimityksen Iranin ensimmäiseksi suurlähettilääksi Vatikaaniin. Nämä tehtävät jätettyään hänet lähetettiin edustamaan maataan Kairoon. Palattuaan Iraniin hän halusi pysytellä sivussa vallan keskiöstä ja keskittyi šiialaisuuteen liittyneiden teologisten kirjojen kokoamiseen. 

Khosroshahi perusti Euroopassa keskuksen šiialaisuuden edistämiseksi länsimaissa. Hän oli merkittävässä asemassa Qomin seminaarissa.

## Kuolema
Khosroshahi joutui Masih Daneshvari -sairaalaan 26. helmikuuta 2020. Hän kuoli sairaalaan joutumistaan seuraavana päivänä covid-19-tautiin.

## Lähteet
Someday Came Suddenly

**Someday Came Suddenly** on electrocore-yhtye Attack Attack!in debyytialbumi. Se julkaistiin 11. marraskuuta 2008. 
## Kappaleet
#
#
#
#
#
#
#
#
#
#
#
#

## Kokoonpano
* Austin Carlile – laulu
* Johnny Franck – laulu, kitara
* Jon Holgado – basso
* Caleb Shomo – koskettimet, kitara, taustalaulu
* Andrew Wetzel – rummut
* Andrew Whiting – kitara
Pyhän Elisabetin tulva

**Pyhän Elisabetin tulva** 19. marraskuuta 1421 oli Zeelandin ja Hollannin kreivikuntien alueella noussut tulva, jonka seurauksena maaseutualue Grote Hollandse Waard jäi veden alle. 23 tai 30 kylää tuhoutui ja  ihmistä kuoli, kun Pohjanmeri alkoi myrskytä yöllä ja Grote Waardin suojaksi rakennetut patovallit murtuivat. Koukkujen ja turskien sotaa käyneet Dordrechtin ja Geertruidenbergin kaupungit menettivät maayhteyden toisiinsa. Yksi syy patovallien murtumiseen oli se, että sodan takia patojen korjaustöistä ei ollut huolehdittu kunnolla.

Osa veden alle jääneistä maista on myöhemmin kuivattu, mutta esimerkiksi Biesboschin alue on vielä nykyäänkin paljolti veden peitossa ja siellä on kansallispuisto. Biesboschin muutos kuivan maan ja veden väliseksi siirtymäalueeksi kesti kokonaisuudessaan useita vuosikymmeniä.

19. marraskuuta oli Elisabet Pyhän muistopäivä, jonka mukaan tulva sai nimensä. Myös vuonna 1404 oli samoilla seuduilla tulva Elisabetin päivänä.

## Lähteet
Peruspuurtajat

**Peruspuurtajat ry** on perussuomalaisten työntekijäjärjestö. Se lisättiin yhdistysrekisteriin 5.3.2019.

Yhdistyksen tarkoituksena on palkkatyössä työskentelevien taloudellisen ja yhteiskunnallisen aseman turvaaminen, vaikuttaminen työmarkkinoiden toimintaympäristöön, elinkeinopolitiikkaan, koulutuspolitiikkaan ja työympäristöasioihin.

Peruspuurtajien varsinaisiksi jäseniksi voidaan hyväksyä vain Perussuomalaiset rp:n jäseniä.

## Puheenjohtajat
* Ari Perämaa 2019–

## Sihteerit
* Kirsi-Maarit Asplund 2019–

## Lähteet

## Aiheesta muualla
* Peruspuurtajat ry:n verkkosivusto
* Peruspuurtajat ry:n Facebook-sivu
Edguyn diskografia

**[[Edguy]]** on vuonna 1992 perustettu saksalainen power metal -yhtye.
## Studioalbumit
* 
* 
* 
* 
* 
* 
* 
* 
* 
* 

## Livealbumit
* 
* 

## Kokoelmat
* 
* 
* 

## EP:t
* 
* 

## Singlet
* 
* 
* 

## Demot
* 
* 
* 

## DVD:t
* 
* 
* 

## Musiikkivideot
* "All the Clowns" (2001)
* "King of Fools" (2004)
* "Lavatory Love Machine" (2004)
* "Superheroes" (2005)
* "Ministry of Saints" (2008)
* "Robin Hood" (2011)
* "Love Tyger" (2014)
Sari Holmström

**Sari Holmström** (s. 23. joulukuuta 1971) on suomalainen jalkapalloilija. Hän edusti seuratasolla muun muassa Helsingin Jalkapalloklubia, Herttoniemen Tovereita, FC Kontua ja FC Espoota.

Holmström pelasi Suomen naisten maajoukkueessa 16 maaottelua.

## Lähteet
Ira Eskelinen

**Ira Partonen** (o.s. **Eskelinen**, s. 25. toukokuuta 1971) on suomalainen jalkapalloilija ja salibandypelaaja. Hän edusti jalkapallossa muun muassa Hyvinkään Palloseuraa, Herttoniemen Tovereita ja Helsingin Jalkapalloklubia sekä salibandyssa Keravan Notkeita ja Keravan Kisa-Veikkoja.

Partonen pelasi Suomen naisten jalkapallomaajoukkueessa 15 maaottelua ja Suomen naisten salibandymaajoukkueessa 12 maaottelua. Hän voitti salibandyn maailmanmestaruuden vuonna 1999.

## Lähteet
Johanna Hytti (jalkapalloilija)

**Johanna Hytti** (s. 17. joulukuuta 1975) on suomalainen jalkapalloilija. Hän edusti seuratasolla Helsingin Jalkapalloklubia.

Hytti pelasi Suomen naisten maajoukkueessa 13 maaottelua.

## Lähteet
Anton Keldan

**Anton Gustaf Keldan (Keltanen)** (4. tai 13. lokakuuta 1834 Viipuri – 14. tammikuuta 1899 Viipuri) oli suomalainen kansanvalistaja.

Anton Keldanin isä oli saksalaissyntyinen tukkukauppias Abraham Keldan. Perhe oli saksankielisyydestään huolimatta suomenmielinen ja sen ystäväpiiriin kuuluivat muun muassa Jaakko Juteini ja Juho Pynninen. Keldan sai jo lapsena kansallisen herätyksen.

Keldan työskenteli konttoristina eri kauppahuoneissa, oli jonkin aikaa Jyväskylän seminaarin taloudenhoitajana ja Käkisalmen kaupunginkamreerina ja palasi sitten Viipuriin, jossa hän omistautui suomalaisen kansanvalistustoiminnan palvelukseen.

Keldan oli Viipurin Suomalaisen Kirjallisuusseuran jäsen ja toimi sen sihteerinä vuosina 1875–1876. Hän esitti vuonna 1864 seuran kokouksessa aloitteen kansakoulujen ja kansanvalistusseuran perustamisesta. Keldan perusti omilla varoillaan Uuraan ensimmäisen kansakoulun, toimi Kansanvalistusseuran asiamiehenä ja Viipurin lukusalin hoitajana, osallistui eläinsuojeluyhdistyksen toimintaan, julkaisi kirjasia, kirjoitteli lehtiin ja oli vähän aikaa sanomalehti *[[Ilmarinen (1874–1888)|Ilmarisen]]* toimittajana. Hänet tunnetaan myös Joensuun kaupunginkirjaston perustajana.

Viipurin sanomalehtimiehet pystyttivät vuonna 1900 muistopatsaan Keldanin haudalle Sorvalin hautausmaalle.

## Teoksia
* *Kansakouluille huoneista, kaluista, kaswintarhasta y.m. sekä luettelo kirjastoja warten*. Viipuri: Viipurin suomalainen kirjallisuusseura, 1871. 
* *Muistoja rippi-koulusta: kummin lahja*. Kuopio: Tekijä, 1864.

## Suomennoksia
* L. Kellner. *Otteita kansakoulun kasvatus-opin viitteistä: koulunjohtajille, opettajille ja vanhemmille*. Helsinki: Suomentaja, 1869.
* Johan Henrik Ritterberg. *Osoitus kaupan-kirjewaihtoon*. Viipuri: A. Keltanen, 1865.
* Ignaz von Zsoldos. *Siweyden oppi kansan hyödyksi*. Helsinki: Knauer & Stolpe, 1863. 

## Lähteet
Naisten Suomi–Ruotsi-yleisurheilumaaottelu 1971

Vuoden **1971 naisten Suomi–Ruotsi-maaottelu** käytiin Göteborgissa Nya Ullevin stadionilla  28. ja 29. elokuuta.

## Tulokset

## Lisätietoa:
* lajeissa pisteet 5, 3, 2, 1 ja viestissä pisteet 5, 2 

## Lähteet:
* Helsingin Sanomat 29.8. ja 30.8. v. 1971
Palsamiköynnökset

**Palsamiköynnökset** (*Schisandra*) on yksi kolmesta palsamiköynnöskasvien (Schisandraceae) heimoon kuuluvasta kasvisuvusta. Palsamiköynnösten sukuun kuuluu noin 25 lajia, joista idänpalsamiköynnöstä eli palsamiköynnöstä (*Schisandra chinensis*) käytetään köynnöstävänä koristekasvina.

## Lajeja
* *[[idänpalsamiköynnös|Schisandra chinensis]]* – idänpalsamiköynnös eli palsamiköynnös, sitruunaköynnös
* *[[Schisandra elongata]]*
* *[[Schisandra grandiflora]]*
* *[[Schisandra propinqua]]*
* *[[hurmepalsamiköynnös|Schisandra rubriflora]]* – hurmepalsamiköynnös

## Lähteet

## Aiheesta muualla
* Finto: Kassu – Kasvien suomenkieliset nimet: ''Schisandra''
* Suomen Lajitietokeskus: Palsamiköynnökset – ''Schisandra''
* UniProt: Taxonomy - ''Schisandra'' 
* Global Biodiversity Information Facility (GBIF): ''Schisandra'' 
* Flora of China: ''Schisandra''
Talliumasetaatti

**Talliumasetaatti** (CH3COOTl) on tallium- ja asetaatti-ionien muodostama ioniyhdiste. Sitä käytetään reagenssina orgaanisen kemian synteeseissä ja selektiivisissä mikrobien kasvualustoissa.

## Ominaisuudet, valmistus ja käyttö
Huoneenlämpötilassa talliumasetaatti on valkoista kiteistä ainetta. Yhdiste imee kosteutta eli se on hygroskooppista. Talliumasetaatti liukenee hyvin veteen ja liukenee lisäksi etanoliin ja etikkahappoon. Siitä tunnetaan myös kidevedellinen hemitrihydraatti (CH3COOTl · 1½H2O). Muiden talliumyhdisteiden tavoin myös talliumasetaatti on erittäin myrkyllistä. Sillä altistumisesta voi seurata oireina esimerkiksi huonovointisuutta ja kouristuksia.

Talliumasetaattia valmistetaan liuottamalla talliumetoksidia, -hydroksidia tai talliumkarbonaattia etikkahappoon.
:TlOH + CH3COOH → CH3COOTl + H2O
:Tl2CO3 + 2 CH3COOH → CH3COOTl + H2O + CO2

Yhdistettä käytetään orgaanisen kemian synteeseissä jodiasetaattijohdannaisten valmistamiseen alkeeneista, jodilaktonisointireaktiossa ja diolien valmistamiseen alkeeneista. Talliumasetaattia lisätään myös eräisiin tiettyjen bakteerien kasvatuksiin tarkoitettuihin selektiivisiin kasvatusalustoihin.

## Lähteet
Eero Hyvönen

**Eero Tapio Hyvönen** (s. 30. kesäkuuta 1959) on suomalainen journalisti, joka aloitti Julkisen sanan neuvoston puheenjohtajana 1.1.2020. Aiemmin hän on toiminut päätoimittajana Helsingin Sanomissa, Nelosen uutisissa, Radio Cityssä ja Ylioppilaslehdessä. Hän on työskennellyt myös Ylessä, City-lehdessä ja sanomalehti Uudessa Suomessa. Koulutukseltaan Hyvönen on juristi.

Hyvönen valmistui oikeustieteen kandidaatiksi Helsingin yliopistosta 1987.

## Lähteet

## Kirjallisuutta
* Blåfield, Antti: *Loistavat Erkot: Patruunat ja heidän päätoimittajansa*. Helsinki: Otava, 2014. .
* Virkkunen, Janne: *Päivälehden mies.* Helsinki: WSOY, 2013. .
Taru Aalto

**Taru Aalto** (s. 4. lokakuuta 1976) on suomalainen jalkapalloilija. Hän edusti seuratasolla muun muassa Puistolan Urheilijoita ja Malmin Palloseuraa.

Aalto pelasi Suomen naisten maajoukkueessa 13 maaottelua.

## Lähteet
Suomi–Ruotsi-maaottelu 1971

Vuoden **1971 Suomi–Ruotsi-maaottelu** käytiin Göteborgissa Nya Ullevin stadionilla  28. ja 29. elokuuta.

## Tulokset

## Lisätietoa:
* lajeissa pisteet: 7,5,4,3,2,1; viestissä pisteet 5,2
* maksaneita katsojia oli 1. päivänä 47961 ja 2. päivänä 48017
* moukarinheitossa Miettisen voittotulos oli uusi Pohjoismaiden ennätys
* kuulantyönnössä Simola työnsi uuden Suomen ennätyksen
* Seiväshypyssä Suomen Alarotu ja Ruotsin Isaksson jäi ilman riman ylityksiä. Kalliomäki sijoittui kilpailussa toiseksi omalla ennätystuloksellaan. Seiväskisasta odotettiin ruotsalaisille kolmoisvoittoa, koska elokuussa Helsingin EM-kilpailuissa he saavuttivat sijat 2., 4., ja 6.
* Keihäänheitossa tuli tällä kertaa kina tulitikuista ja naulasta. Siitonen sai Simolalta pari pahvista mainostulitikkua, joita hän käytti ennen viimeistä heittoaan raaputtamaan muiden heittäjien käyttämää pihkaa pois keihään nyöristä, koska ei itse pihkaa käytä. Keihäänheittotuomari havaitsi tämän ja otti tikut pois Siitoselta sekä väitti tämän tunkevan niitä nyöriin saadakseen entistä paremman otteen keihäästä. Keihäänheittotuomari sitten ilmoitti hylänneensä kaikki (!) Siitosen heitot. Vastavuoroisesti Siitonen löysi kättämänsä keihään nyöristä naulan, joka oli tehostanut heittäjän otetta keihäästä. Ruotsalaiset olivat käyttäneet tätä samaa keihästä kaikissa heitoissaan. Koska keihästuomari ei muuttanut hylkäystuomiotaan tämän löydön jälkeen, vaativat suomalaiset kaikkien ruotsalaisten kaikkien heittojen hylkäämistä vastavuoroisesti. Jury päätuomari Adrian Paulenin johdolla käsitteli protesteja ja päätyi lempeässä tuomiossaan toteamaan yhdessä keihäässä sääntöjen vastaisuutta ja hylkäsivät vain Siitosen viimeisen heiton.

## Lähteet:
* Helsingin Sanomat 29.8. ja 30.8. v. 1971
Powerwolfin diskografia

**[[Powerwolf]]** on saksalainen power metal -yhtye. Yhtyeen musiikille on tyypillistä synkkä tunnelma sekä musiikillisesti että sanoituksellisesti.
## Studioalbumit
* *[[Return in Bloodred]]* (2005)
* *[[Lupus Dei]]* (2007)
* *[[Bible of the Beast]]* (2009)
* *[[Blood of the Saints]]* (2011)
* *[[Preachers of the Night]]* (2013)
* *[[Blessed & Possessed]]* (2015)
* *[[The Sacrament of Sin|The Sacrament of Sin]]* (2018)
* *[[Metallum Nostrum]]* (2019)
* *[[Call of the Wild (albumi)|Call of the Wild]]* (2021)
* *[[Interludium]]* (2023)
* *[[Wake Up the Wicked]]* (2024)

## Livealbumit
* *[[Alive in the Night]]* (2012)
* *[[The Metal Mass – Live]]* (2016)
* *[[Preaching at the Breeze]]* (2017)
* *[[The Monumental Mass – A Cinematic Metal Event]]* (2022)
* Wildlive (Live at Olympiahalle) (2026)

## Kokoelmat
* ''Metallum Nostrum'' (2019)
* *[[Best of the Blessed]]* (2020)

## Boksisetit
* Trinity in Black (2011)
* The History of Heresy I (2014)
* The History of Heresy II (2014)

## EP:t
* Wolfsnaechte 2012 - Tour EP (2012) (split Mystic Prophecyn, Stormwarriorin ja Lonewolfin kanssa)
* The Rockhard Sacrament (2013)
* Wolfsnächte 2015 Tour EP (2015)

## Singlet
* In Blood We Trust (2007)
* Raise You Fist, Evangelist (2009)
* Sanctified With Dynamite (2011)
* We Drink Your Blood (2011)
* Amen & Attack (2013)
* Army of the Night (2015)
* Armata Strigoi (2015)
* Demons Are a Girl's Best Friend (2018)
* Midnight Madonna (2018)
* Fire & Forgive (2018)
* Incense & Iron (2018)
* Kiss of the Cobra King (2019)
* Werewolves of Armenia (2020)
* Sanctified with Dynamite (Live) (2020)
* Beast of Gévaudan (2021)
* Dancing with the Dead (2021)
* Sainted By the Storm (2022)
* My Will Be Done (2022)
* Poison (2023)
* No Prayer At Midnight (2023)
* Bark at the Moon (2023)
* 1589 (2024)
* Sinners Of The Seven Seas (2024)

## Videoalbumit
* The Wacken Worship (2008)
* The Metal Mass – Live (2016)

## Musiikkivideot

## Lähteet
Clostridium perfringensin alfatoksiini

''Clostridium perfringens'' alfatoksiini on *[[Clostridium perfringens|C. perfringens]]* bakteerin tuottama ekstoksiini, eli myrkky, jota bakteeri erittää ympäristöönsä. Alfatoksiini on *[[Clostridium perfringens|C. perfringens]]* bakteerin tärkein virulenssitekijä eli taudinaiheuttamistekijä kaasukuoliossa. 

### Kliininen merkittävyys
Alfatoksiini kuuluu bakteerien fosfolipaasi C entsyymiperheeseen. Fosfolipaasi C ominaisuuksiin kuuluu eläinsolujen pinnan fosfolipidien hajottaminen, joka kaasukuoliossa johtaa hemolyysiin eli veren punasolujen hajoamiseen. *[[In vitro]]* ja *[[in vivo]]* hiirikokeiden perusteella entsyymiaktiivisuuden lisäksi kaasukuoliossa alfatoksiini häiritsee immuunipuolustuksen neutrofiilien erilaistumista. *[[Clostridium perfringens|C. perfringens]]* infektiossa alfatoksiini päätyy luuytimeen, jossa se häiritsee neutrofiilien esiasteen kehittymistä täysin toimivaksi immuunipuolustuksen soluksi. Kehittymisen estäminen vapauttaa epäkypsiä neutrofiileja kudokseen, jolloin immuunipuolustus toimii heikommin bakteeri-infektiota vastaan. Immuunipuolustuksen häiritseminen antaa bakteerille etulyöntiaseman, kun infektio pääsee etenemään häiriintymättä.

## Lähteet
Jesse Uusiperhe

**Jesse Uusiperhe** (s. 22. helmikuuta 1998) on suomalainen maantiekilpapyöräilijä. Hän edustaa Suomessa Turun Urheiluliittoa. 

Vuodesta 2020 alkaen Uusiperhe on ajanut belgialaisen Asfra Racing joukkueen väreissä. 

## Lähteet
Chamsia Sagaf

**Chamsia Sagaf** (s. 29. joulukuuta 1955 Mitsamiouli) on komorilainen laulaja. Hänen tyylilajejaan ovat olleet taarab, zouk ja afrozouk.

Sagaf aloitti laulu-uransa vuonna 1970 nais-, kulttuuri- sekä opiskelijayhdistyksissä ja muutti Ranskaan vuonna 1975. Hän on ollut aktiivinen naisten oikeuksien puolestapuhuja ja käsitellyt lauluissaan esimerkiksi naisten ja lasten asioita. Hän pääsi debyyttialbumillaan *Tsihoro* (1999) Kora-palkintoehdokkaaksi. Toisena albumina ilmestyi *Îles Comores* ja kolmantena *Loléya* (2002). Joulukuussa 2003 Sagaf voitti parhaan itäafrikkalaisnaisartistin Kora-palkinnon Etelä-Afrikassa. Hän on ensimmäinen sooloalbumin ja CD-muotoisen levytyksen julkaissut komorilaisartisti.

Sagaf valmistui opiskeltuaan tietojenkäsittelytiedettä ja kirjanpitoa. Hän meni naimisiin ja sai viisi lasta. Hän on osallistunut eri hyväntekeväisyysjärjestöjen toimintaan.

## Lähteet
Torasjärvi

**Torasjärvi** voi tarkoittaa seuraavia:

* Torasjärvi, järvi Karjalan tasavallan Petrovskissa
* Torasjärvi, järvi Karjalan tasavallan Repolassa
* Torasjärvi, järvi Karjalan tasavallan Tšopinassa
* Torasjärvi, järvi Muoniossa
* Torasjärvi, järvi Ylitorniolla ja Pellossa
Faija (artisti)

**Faija**, oikealta nimeltään **Aaron Martikainen**, on suomalainen laulaja. Hän julkaisi ensisinglensä *Olutta ja mennyttä* 15. kesäkuuta 2018. Mukana singlellä on Tauski.

Faijalta ilmestyi ensisinglensä jälkeen vuonna 2018 kappale Pubiruusu ja vuonna 2019 kappale Suomalaisen miehen kyyneleet.

## Yksityiselämä
Martikainen on opiskellut pianoa ja klassista kitaraa konservatoriossa sekä valmistunut Sibelius-lukiosta 2014. Musiikin lisäksi Martikainen on opiskellut lakia Tallinnan yliopistossa.

## Diskografia

### Singlet

* ”Olutta ja mennyttä (feat. Tauski)” (2018)
* ”Pubiruusu” (2018)
* ”Suomalaisen miehen kyyneleet” (2019)
* ”Tobleronea” (2020)
* ”Noin vuorokauden mittainen taivas” (feat. Pasi ja Anssi) (2020)
* ”Sama suunta” (2021)
*”Soppahousut” (2021)
*”Milla Magia” (2022)
* ”Spoilerivaroitus” (2023)
* ”Beerjantai” (feat. Herrat) (2023)
* ”Nousuhumala” (feat. Aarne Tenkanen) (2023)
*  (feat. Janne Hurme) (2024)
* ”Ykskaks” (2024)
* ”Ratiriti” (2024)
* ”Karaokemaa” (feat. HesaÄijä) (2025)
* "Hoida sun työt" (feat. Teflon Brothers) (2025)

### Vierailut
* ”Oi Suomi on” – (Mika & Samuli) (2021)
* ”Ei lahaa ei huolii” – (Teflon Brothers) (2021)
* ”Hento kuiskaus” – (Arttu Wiskari) (2021)
* ”Lentäjä” – (HesaÄijä) (2023)
* ”Saija” – (Pasi ja Anssi) (2023)
* ”Pari muuttujaa” – (Petri Nygård) (2023)
* ”Suvi suloinen” – (SUOMEN PELI) (2025)

## Lähteet

## Aiheesta muualla
* Suomalaisen miehen kyyneleet -musiikkivideo
Faija

**Faija** tarkoittaa seuraavia asioita:

* faija, isää tarkoittava slangisana
* Faija, suomalainen moderni iskelmäartisti
* ''Faija'', ruotsalainen elokuva vuodelta 2010.
Brendan Guhle

**Brendan Guhle** (s. 29. heinäkuuta 1997 Alberta) on kanadalainen jääkiekkoilija. Hän edustaa NHL-seura Anaheim Ducksia. Puolustajana pelaava Guhle on Buffalo Sabresin toisen kierroksen varaus vuoden 2015 varaustilaisuudesta. Guhlle teki NHL-debyyttinsä Buffalo Sabresin joukkueessa kaudella 2016-2017. Hän siirtyi Anaheim Ducksiin helmikuussa 2019 Sabresin vuoden 2019 ensimmäisen kierroksen varausvuoron kanssa vaihdossa Brandon Montouriin. Guhle on kätisyydeltään left. Hän on pelannut  6. maaliskuuta 2020 mennessä 58 NHL-runkosarjaottelua, joissa on tehnyt neljä maalia ja kymmenen syöttöä eli 14 tehopistettä. Toukokuussa 2020 Guhle teki kaksivuotisen jatkosopimuksen Anaheim Ducksin kanssa.

## Lähteet
* 
* https://www.nhl.com/news/anaheim-ducks-trade-brandon-montour-to-buffalo-sabres/c-305184348
* https://nhl.nbcsports.com/2020/05/10/ducks-ink-brendan-guhle-sam-carrick-to-extensions/
Ragen diskografia

**[[Rage (yhtye)|Rage]]** on saksalainen thrash-vaikutteista power metallia soittava yhtye, joka on perustettu vuonna 1984.
## Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  (Lingua Mortis Orchestran kanssa)
* 
* 
* 
* 
* 
* 

## Kokoelma-albumit
* 
*  (Ei Ragen julkaisema)
* 

## EP:t
* 
* 
* 
* 
* 
* 
* 
* 
* 
* 

## Livealbumit
* 
* 
* 
* 

## Videografia
* 
* 
* 
* 
* 

## Musiikkivideot
* Down by Law (1987)
* Don't Fear the Winter (1988)
* Invisible Horizons (1989)
* True Face in Everyone (1990)
* Waiting for the Moon (1990)
* Refuge (1993)
* Alive but Dead (1995)
* Lingua Mortis Medley (1996)
* Deep in the Blackest Hole (1996)
* From the Cradle to the Grave (1998)
* Down (2002)
* Straight to Hell (2005)
* No Fear (2006)
* Lord of the Flies (2008)
* Open My Grave (2008)
* Never Give Up (2009)
* Gib Dich Nie Auf (2009)
* Twenty One (2012)
* Cleansed by Fire (2013)
* My Way (2016)
* The Devil Strikes Again (2016)
* Blackened Karma (2017)
* Season of the Black (2017)
* Let Them Rest in Peace (2019)
* True (2019)
* The Price of War 2.0 (2020)
* Virginity (2021)
* Monetary Gods  (2021)
* To Live and To Die (2022)
Hossein Sheikholeslam

**Hossein Sheikholeslam** (; 1952 Esfahan – 5. maaliskuuta 2020 Teheran) oli iranilainen poliitikko ja diplomaatti.

Sheikholeslam opiskeli Kalifornian yliopistossa, Berkeleyssä ennen Iranin vallankumousta. Hän sai luonnontieteiden maisterin oppiarvon tietojenkäsittelytieteessä. Hän kuulusteli Yhdysvaltain suurlähetystön henkilökuntaa Iranin panttivankikriisin aikana vuonna 1979. Sheikholeslam toimi Iranin parlamentin (Majlis) jäsenenä ja vuosina 1981–1997 varaulkoministerinä. Hän oli suurlähettiläänä Syyriassa vuosina 1998–2003 ja sai heinäkuussa 2016 nimityksen ulkoministeri Mohammad Javad Zarifin neuvonantajaksi.

Sheikholeslam kuoli saatuaan tartunnan vuosien 2019–2020 koronavirusepidemian aikana. Hän oli ollut pari päivää Masih Daneshvari -sairaalassa. Hänen kuollessaan Iranin parlamentin jäsenistä 8 % oli sairastunut, parlamentin toiminta oli keskeytetty toistaiseksi ja virkamiehiltä oli kielletty matkustaminen.

## Lähteet
Frodo (täsmennyssivu)

**Frodo** voi tarkoittaa ainakin seuraavia:

* Frodo Reppuli, hahmo fantasiaromaanissa *Taru sormusten herrasta*
* Fróði (latinaksi Frodo), miehen etunimi
* *Frodo*, Flight of the Conchordsin kappale studioalbumissa *Flight of the Conchords*
Sauron (täsmennyssivu)

**Sauron** voi tarkoittaa ainakin seuraavia:

* Sauron, pääantagonisti fantasiaromaanissa *Taru sormusten herrasta*
* Sauron, Marvel Comicsin superroisto
* *[[Sauron (suku)|Sauron]]*, hämähäkkien suku
Li Wenliang

**Li Wenliang** (; 12. lokakuuta 1986 – 7. helmikuuta 2020) oli kiinalainen silmälääkäri. Hän työskenteli Wuhanin keskussairaalassa.

Listä tuli lääkäriyhteisönsä pilliin puhaltaja, kun hän varoitti kollegoitaan mahdollisesta vakavaa äkillistä hengitystieoireyhtymää (SARS) muistuttavasta sairaudesta sosiaalisessa mediassa 30. joulukuuta 2019. Julkaisun vuoksi Wuhanin poliisi kutsui Lin kuulusteltavaksi 3. tammikuuta 2020, koska tämä oli "esittänyt vääriä kommentteja Internetissä". Tauti nimettiin covid-19:ksi, ja hänen varoituksiaan jaettiin myöhemmin julkisesti. 

Li palasi myöhemmin työtehtäviinsä, kunnes sai viruksen tartuntapotilaalta ja kuoli tautiin 33-vuotiaana 7. helmikuuta 2020. Sairastuttuaan Li sai sosiaalisen median kautta kymmeniätuhansia tukiviestejä samalla kun viranomaisia arvosteltiin tapauksen salaamisesta. Hänen lisäkseen ainakin seitsemän lääkäriä varoitti koronavirusepidemiasta etukäteen.

## Lähteet
Pallonuppusammal

**Pallonuppusammal** eli **pallosuppusammal** (*Physcomitrium sphaericum*) on nuotiosammalten heimoon (Funariaceae) ja nuppusammalten (*Physcomitrium*) sukuun kuuluva lehtisammallaji. Laji ja suku on aiemmin tunnettu suppusammalina, joiden suomenkielinen nimi on vaihdettu nuppusammaliksi.

## Ulkonäkö
Pallonuppusammal on alle 5 millimetrin korkuinen. Sen itiöt ovat 25–32 mikrometrin mittaisia.

## Levinneisyys
Pallonuppusammal on levinnyt laajalle alueelle Euraasian lauhkeisiin osiin Intiaan, Japaniin ja Koreaan asti. Baltiassa sitä ei kuitenkaan tavata, ja se on hävinnyt Ruotsista, Puolasta, Suomesta, Alankomaista ja Italiasta. Ruotsista sitä on havaittu vain yhdeltä paikalta 1910-luvun puolivälissä ja lopussa. Suomessa lajia on historiassa tavattu vain kahdesti, joista uudempi kerta on vuodelta 1906. Pallonuppusammal on uhanalainen monissa Keski- ja Itä-Euroopan valtioissa. Vuoden 2019 arvioinnissa se luokiteltiin Suomessa äärimmäisen uhanalaiseksi ja aiemmissa uhanalaisarvioinneissa alueellisesti hävinneeksi.

## Lähteet
Yvonne Farrell

**Yvonne Farrell** (s. 1951 Tullamore, Irlanti) on irlantilainen arkkitehti, joka on tehnyt 1970-luvulta asti yhteistyötä Shelley MacNamaran kanssa. He perustivat vuonna 1978 Grafton Architectsin ja saivat vuonna 2020 Pritzker-palkinnon.

## Elämä ja ura
Yvonne Farrell kasvoi Tullamoren kaupungissa, ja hän opiskeli arkkitehtuuria University College Dublinissa. Siellä hän tapasi vuotta nuoremman Shelley MacNamaran, jonka kanssa hän aloitti pitkän yhteisen uran. He opiskelivat Dublinissa rationalististen arkkitehtien alaisuudessa. He valmistuivat vuonna 1976 ja saivat molemmat mahdollisuuden jatkaa siellä opettajina.

Farrell ja McNamara perustivat vuonna 1978 kolmen muun henkilön kanssa Grafton Architectsin. Vain Farrell ja McNamara ovat jääneet jäljelle alkuperäisistä osakkaista. Heidän yhteistyöstään syntyi Irlantiin monia rakennuksia. Ensimmäisen kansainvälisen toimeksiannon Grafton Architects sai vuonna 2009, kun he suunnittelivat Luigi Bocconi -yliopiston Milanoon. Sen jälkeen he ovat suunnitelleet muun muassa Universidad de Ingeniería y Tecnologían kampuksen Limaan, Institut Mines-Télécomin rakennuksen Pariisiin ja Université Toulouse 1 Capitolen taloustieteen laitoksen Toulouseen. Näistä UTEC:n kampus Limassa on ertyisen tunnettu, ja se sai Royal Institute of British Architectsin ensimmäisen kansainvälisen palkinnon.

Farrell ja McNamara jakoivat vuonna 2020 arkkitehtuurin arvostetuimman palkinnon Pritzkerin.  He voittivat myös Euroopan unionin Mies van der Rohe -arkkitehtuuripalkinnon (2022).

## Lähteet

## Aiheesta muualla
*Grafton Architectsien kotisivut
Shagrat

**Shagrat** voi tarkoittaa ainakin seuraavia:

* Shagrat, englantilainen rock-yhtye
* Shagrat, kuvitteellinen örkki fantasiaromaanissa *[[Taru sormusten herrasta]]*
* Shagrath (s. 1976), oikealta nimeltään Stian Tomt Thoresen, norjalainen muusikko ja laulaja
Karin Tuolja

**Karin Ingegärd Tuolja** (, s. 1946) on Ruotsissa asuva saamelainen opettaja, kääntäjä, oppimateriaalien kehittäjä ja kielentarkastaja. Hän on keskeinen henkilö luulajansaamen kielen piirissä myös Ruotsin ja Norjan välisessä kieliyhteistyössä. Hän on kehittänyt osaltaan luulajansaamen sanavarastoa ja termistöä esimerkiksi Raamatun käännöstyön yhteydessä. 

Tuolja sai saamelaisen Gollegiella-kielipalkinnon vuonna 2018 yhdessä kiltinänsaamen opettajan Jekaterina Metškinan kanssa.

Tuolja on laatinut Susanna Angéus Kuoljokin kanssa ruotsinkielisen luulajansaamen alkeisoppikirjan *Giellaj hilá* (1. painos 1999; 2013 painos 240 s, Jokkmokk : Samernas utbildningscentrum, ). Tämän oppikirjan pohjalta on laadittu nettikäyttöinen luulajansaamen oppikurssi.

## Lähteet

## Aiheesta muualla
* Luulajansaamen alkeiskurssi Giellaj hilá. Startsidan - Kapitel 1. ''Vuostasj lågos''   (giellajhila.se)
* Mikael Winninge (5.4.2017) Old Testament in Lule Sami language   (unitedbiblesocieties.org)
Kampavalmuska

**Kampavalmuska** (*Tricholoma stans*) on valmuskoihin kuuluva sienilaji. Se on hyvin harvinainen Britanniassa ja sitä myös tavataan joissakin Euroopan mannerosissa. Lajia esiintyy eteläisessä Ruotsissa. Suomessa sitä tavataan yleisenä. Sen lakki on 5–10 senttimetrin levyinen. 

Kampavalmuska ei ole ruokasieni, ja sitä pidetään myrkyllisenäkin.

## Lähteet
Juustovalmuska

**Juustovalmuska** (*Tricholoma roseoacerbum*) on valmuskoihin kuuluva sienilaji. Sitä esiintyy Euroopassa ja luoteisessa Pohjois-Amerikassa. Sen lakki on 5–12 senttimetrin levyinen ja jalka 2–7 senttimetriä pitkä. 

## Lähteet
Bentonville

**Bentonville** on kaupunki Arkansas’n osavaltiossa Yhdysvalloissa. Sen väkiluku oli vuoden  väestönlaskennassa 35&nbsp;301. Bentonville on Bentonin piirikunnan hallintokeskus. 

Bentonville perustettiin 3. huhtikuuta 1873 ja sai nimensä poliitikko Thomas Hart Bentonilta. Vähittäiskauppaketju Walmartin pääkonttori sijaitsee kaupungissa.

## Väestö
Kaupungin asukkaista 73 prosenttia on valkoisia, 10,9 prosenttia aasialaisia ja 9,38 prosenttia latinalaisamerikkalaisia. 88,7 prosenttia asukkaista on Yhdysvaltain kansalaisia. Kaupungin väestön keski-ikä on 32,7 vuotta.

## Kuvia kaupungista

Tiedosto:Bentonville City Hall.jpg|Kaupungintalo.
Tiedosto:Crystal Bridges Museum of American Art--2012-04-12.jpg|Crystal Bridges Museum of American Art.
Tiedosto:Bentonville Public Library.jpg|Julkinen kirjasto.


## Lähteet

## Aiheesta muualla
U.D.O:n diskografia

**[[U.D.O.]]** on Udo Dirkschneiderin vuonna 1987 perustama saksalainen heavy metal -yhtye. U.D.O. oli toiminnassa vuoteen 1992 saakka, kunnes Dirkschneider palasi laulajaksi Accept-yhtyeeseen. Acceptin hajottua toisen kerran, Dirkschneider kokosi U.D.O:n uudelleen vuonna 1996.
## Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Livealbumit
* 
* 
* 
* 
* 
* 
* 

## EP:t
* 
* 
* 
* 

## Kokoelma-albumit
* 
* 
* 
* 

## Singlet
* *They Want War* (1988)
* *Heart of Gold* (1990)
* *Faceless World* (1990)
* *Two Faced Woman* (1997)
* *Independence Day* (1997)
* *Lovemachine* (1998)
* *Dancing With An Angel* (2002)
* *24/7* (2005)
* *The Wrong Side of Midnight* (2007)
* *Infected* (2009)
* *Leatherhead* (2011)
* *Metal Machine* (2013)
* *Steelhammer* (2013)
* *Decadent* (2014)
* *Rising High* (2018)
* *One Heart One Soul* (2018)
* *Make the Move* (2018)
* *Neon Diamond* (2020)
* *We Are One* (2020)
* *Metal Never Dies* (2021)
* *Kids And Guns* (2021)
* *Prophecy* (2021)
* *Forever Free* (2023)
* *Touchdown* (2023)

## Videoalbumit
* Nailed to Metal: The Complete History (2003)
* Thudervision (2004)
* Mastercutor Alive (2008)
* Live in Sofia (2012)
* Steelhammer: Live from Moscow (2014)
* Navy: Metal Night (2015)
* Live in Bulgaria 2020 – Pandemic Survival Show (2021)

## Musiikkivideot
* They Want War (1988)
* Go Back to Hell (1988)
* Break the Rules (1989)
* Heart of Gold (1990)
* Independence Day (1997)
* Dancing with an Angel (2002)
* Thunderball (2004)
* The Arbiter (2004)
* Trainride in Russia (2004)
* Blind Eyes (2004)
* Mean Streets (2005)
* The Wrong Side of Midnight (2007)
* Black and White (2009)
* Leatherhead (2011)
* I Give as Good as I Get (2011)
* Metal Machine (2013)
* Heavy Rain (2013)
* Decadent (2014)
* One Heart One Soul (2018)
* Neon Diamond (2020)
* We Are One (2020)
* Kids And Guns (lyriikkavideo, 2021)
* Prophecy (2021)
* Holy (2022)

## Lähteet
Afrikan ja Aasian kulkusirkkainfestaatio 2019–2020

**Afrikan ja Aasian vuosien 2019–2020 kulkusirkkainfestaatio** oli aavikkokulkusirkkojen (*Schistocerca gregaria*) massaesiintymisten kausi Afrikassa, etenkin Itä-Afrikassa.

## Leviämishistoria
Aavikkokulkusirkat menestyvät nimestään huolimatta parhaiten sateisilla alueilla, joten siksi, kun vuonna 2018 Arabianlahdella riehunut sykloni Mekunu täytti Arabian niemimaan eteläisen asumattoman hetkellisesti useilla järvillä, aavikkokulkusirkat lisääntyivät alueella räjähdysmäisesti ja niiden määrä kasvoi 8 000-kertaiseksi tavanomaiseen verrattuna. Lokakuussa 2018 Arabianmeren keskiosassa sykloni Luban vahvistui, liikkui länteen päin ja satoi alas lähellä Jemenin ja Omanin rajaa. Aavikkoheinäsirkkaparvet alkoivat muuttaa, ja kesään 2019 mennessä parvet olivat liikkuneet Punaisenmeren ja Adeninlahden yli Etiopiaan ja Somaliaan, missä ne lisääntyivät jälleen menestyksekkäästi seuraavina kuukausina. Tämä olisi saattanut jatkua pidempäänkin, ellei Itä-Afrikassa olisi lokakuussa 2019 tullut epätavallisen laajoja ja voimakkaita syyssateita, joita joulukuussa seurasi harvinainen myöhäisen kauden sykloni, joka laskeutui lopulta Somaliaan. Tämä aiheutti sirkoille uuden voimakkaan lisääntymisen puuskan, minkä seurauksena ne alkoivat tunkeutua uusille alueille. Joulukuun 2019 loppuun mennessä ensimmäiset parvet olivat saapuneet Keniaan ja valloittaneet nopeasti koko maan pohjois- ja keskialueen. Tammikuuhun 2020 mennessä maassa oli pahin infestaatio 70 vuoteen. Sirkat alkoivat levittäytyä myös Djiboutiin ja Eritreaan, ja 9. helmikuuta ne levisivät Ugandaan ja Tansanian pohjoisosaan. 4. maaliskuuta Yhdistyneiden kansakuntien elintarvike- ja maatalousjärjestön (FAO) arvion mukaan sirkkaepidemia oli levinnyt 15 valtioon, joista 5. maaliskuuta pahin tilanne oli Keniassa, Etiopiassa ja Somaliassa. Sirkkaparvia oli tuolloin havaittu myös Afganistanissa, Etelä-Sudanissa, Ugandassa, Kongon demokraattisessa tasavallassa, Sudanissa, Eritreassa, Saudi-Arabiassa, Jemenissä, Omanissa, Irakissa, Iranissa ja Pakistanissa.

## Lähteet
Konrad Dahl

**Konrad Neumann Hjelm Dahl** (24. kesäkuuta 1843 Melhus, Norja − 18. elokuuta 1931) oli norjalainen kirjailija ja vankilapappi. 

Dahl oli 1885–1903 Akershusin keskusvankilan (Akershus landsfengsel) pappi ja 1903–1919 kappalainen Oslon Kolminaisuuskirkossa. 

Dahl kuvaa kertomuksissaan Norjan ja Lapin rannikoiden saaristolaiselämää. Ruijasta kertova *Løven* (1874) oli suuri menestys. Vankilakokemustensa perusteella hän on kirjoittanut teokset *Arne Livaag* ja *Omkring forhenværende fanger* (1923).

## Lähteet
Tekniikan historia (lehti)

**Tekniikan historia** on suomalainen aikakauslehti, aihepiireinään tekniikka, historia, keksijät ja keksinnöt.  Tekniikan historian jakelu oli noin 6 000. Lehdellä oli yksi päätoiminen työntekijä.   

Lehti aloitti ilmestymisensä syksyllä 2013. Sinä vuonna julkaistiin kaksi numeroa, ja sen jälkeen joka vuosi kuusi. Yhteensä *Tekniikan Historioita* ilmestyi 44 numeroa. Lehti lopetettiin vuoden 2020 lopussa.

## Katso myös
* Tekniikan Waiheita

## Lähteet
Lepa Radić

**Lepa Svetozara Radić** (serbiaksi Лепа Светозара Радић, 19. joulukuuta 1925 Gašnica – 8. helmikuuta 1943 Bosanska Krupa) oli jugoslavialainen partisaani, joka jäi toisen maailmansodan aikana saksalaisten vangiksi ja teloitettiin 17-vuotiaana.

Gradiškan kaupungin lähistöllä sijaitsevassa Gašnican kylässä syntynyt Radić aloitti kansakoulun jälkeen opinnot Bosanska Krupan käsityökoulussa. Hän oli mukana kommunistisen nuorisoliikkeen SKOJ:n toiminnassa ja liittyi Jugoslavian kommunistisen puolueen jäseneksi vuonna 1941. Natsi-Saksan miehitettyä Jugoslavian huhtikuussa 1941 Radić osallistui miehityksen vastaisen kansannousun valmisteluihin muun muassa aseita kätkemällä. Marraskuussa 1941 Radić perheineen joutui saksalaisia tukeneen äärioikeistolaisen Ustaša-järjestön pidättämäksi. Vastarintataistelijoiden avustuksella hän onnistui joulukuussa pakenemaan sisarensa Daran kanssa, jonka jälkeen Radić liittyi partisaanien taistelujoukkoihin.

Helmikuussa 1943 Radić oli kuljettamassa Neretvan taistelua paennutta pakolaisjoukkoa suojaan, kun hänen yksikkönsä joutui taisteluun saksalaisten 7. SS-vapaaehtoisvuoristodivisioona Prinz Eugenin osastoa vastaan. Radić jäi saksalaisten vangiksi ja kuljetettiin Bosanska Krupaan, jossa häntä kuulusteltiin ja tuomittiin muutamaa päivää myöhemmin kuolemaan. Radić teloitettiin hirttämällä 8. helmikuuta. Vielä ennen tuomion täytäntöönpanoa saksalaiset tarjoutuivat säästämään hänen henkensä, mikäli Radić paljastaisi taistelutoveriensa nimiä. Radić kieltäytyi, ja kertoi sen sijaan heidän paljastavan itse itsensä kostaessaan hänen kuolemansa saksalaisille.

Joulukuussa 1951 Radićille myönnettiin postuumisti Jugoslavian kansan sankarin kunniamerkki ansioistaan akselivaltojen vastaisessa taistelussa toisen maailmansodan aikana.

## Aiheesta muualla

## Lähteet